

**REPUBLIKA E KOSOVËS / REPUBLIC OF KOSOVO**

**KOMUNA E HANIT TË ELEZIT**

**MUNICIPALITY OF HANI I ELEZIT**

**PYETJET MË TË SHPESHTA TË QYTETARËVE**

1. Si bëhët regjistrimi i biznesit të ri?

Aplikimi mund të bëhet në çdo qendër komunale të ARBK-së, varësisht nga selia apo vendi i ushtrimit të veprimtarisë së subjektit që kërkon regjistrimin. Lista e qendrave komunale është e publikuar në këtë faqe zyrtare të internetit të ARBK-së.

1. Ku mund të pajisem me letërnjoftim dhe pasaportë?

Për t’u pajisur me letërnjoftim dhe pasaportë duhet të paraqiteni në zyret e Agjencisë së Regjistrit Civil – ARC.

1. Ku mund ta shkarkoj faturën online për tatim në pronë?

Për t’u qasur në shërbimin elektronik, qytetarët duhet të klikojnë në vegëzen: <https://ekosova.rks-gov.net/Service/7>

1. A ka mundësi të realizimit të pagesës online për tatim në pronë?

Po, nëpërmjet platformës eKosova, sipas udhëzimeve në video: <https://www.youtube.com/watch?v=64cjqaD8ezc>

1. Ku mund ta shkarkoj dokumentat e gjendjes civile online?

Për t’u qasur në shërbimin elektronik, qytetarët duhet të klikojnë në vegëzen: <https://ekosova.rks-gov.net/Service/12>

1. Ku mund të ankohem për ndërrimin e emrit personal?

Ankesat për këtë procedurë dërgohen tek Komisioni për Shqyrtimin e Ankesave, i cili është përgjegjës për shqyrtimin e të gjitha ankesave të paraqitura nga palët kundër vendimeve të organit komunal të gjendjes civile në Republikën e Kosovës. Baza Ligjore: Ligji Nr. 04/L-003 për Gjendjen Civile, Neni 7, pika 2,3 dhe 4; Udhëzimi Administrativ MPB Nr. 05/2012 për Komisionin e Shqyrtimit të Ankesave. Formulari: Meqenëse formulari për ankesë nuk është përcaktuar me UA, Drejtoria e Administratës mund ta përdorë formën e përgjithshme për ankesa dhe ta përcjellë tutje në ARC/MPB.

1. Si mund të çasem në dokumente publike?

Kërkesa për qasje në dokumente zyrtare parashtrohet nga personat fizik apo juridik, organi vërteton pranimin e kërkesës dhe lejon me Vendim qasjen e plotë apo të pjesërishme duke u bazuar në ligjin nr.03/L 215 për qasje në dokumente publike

1. Kur fillon procesi i planifikimit të buxhetit?

**Java e parë e Marsit** - Komisioni i Granteve miraton grantet komunale për vitin e ardhshëm • fiskal dhe vlerësimet për dy vitet e ardhshme.

**Deri më 30 Prill** - Qeveria duhet të aprovojë KASH-in për tre vitet e ardhshme dhe bëj dorëzimin në Kuvend.

**Deri në 15 maj** - Ministria e Financave lëshon Qarkoren e parë buxhetore që përmban udhëzime për procesin buxhetor, kufijtë buxhetorë, kalendarin buxhetor. Kjo qarkore është e vlefshme për organizatat buxhetore qendrore dhe lokale.

**Më ose para datë 1 korrik** – Kryetari dërgon kërkesën drejtuesve të departamenteve komunale për të paraqitur propozim-buxhetet e tyre.

**Mesi i korrikut** - Forume konsultimesh me bazë rajonale me qytetar me autoritetet komunale.

Java e parë e Gushtit - Ministria e Financave lëshon qarkoren e dytë buxhetore (për nivelin lokal), duke informuar komunat për strukturën buxhetore dhe kufijtë buxhetorë.

**Deri më 1 Shtator** - Kryetari miraton propozim-buxhetin e tij/saj dhe ia dërgon kërkesën Kuvendit Komunal për miratimin e propozim-buxhetit të tij/saj;

**30 Shtator** - Kuvendi Komunal miraton buxhetin komunal dhe ia dorëzon Ministrisë së Financave.

**Jo më vonë se 31 Tetor:** Qeveria e Republikës së Kosovës miraton propozim-buxhetit dhe ia dërgon Kuvendit.

**Para 31 Dhjetorit**: Kuvendi i Republikës së Kosovës miraton buxhetin vjetor shtetëror për vitin e ardhshëm fiskal dhe vlerësimet për dy vitet e ardhshme.

1. Sa kushton lidhja e martesës jashta objektit të komunës?

Në bazë të rregullores për taksa dhe tarifa, 01/873/2023, pika 4.31 taksa është në vlerë 50.00€.

1. Ku mund të informohem më shumë rreth komunës në formë elektronike?

Komuna Hani i Elezit ka faqen zyrtare të saj ku mund të njoftoheni <https://kk.rks-gov.net/haniielezit> , ndërsa në rrjete sociale mund ta gjeni në Facebook dhe Youtube.

1. Ku mund të shikoj procesin e lëndëve ?

Procesin e lëndëve mund ta shikoni në këtë dritare të faqes së komunës: <https://kk.rks-gov.net/haniielezit/procesi-i-lendeve-2023/>

Rr. Nuri Bushi, nr 2, Hani i Elezit, Kosovë +383 0290 385 112  komunahaniielezit@gmail.com